cyanic-selkie/wikianc huggingface dataset:
เครื่องราชอิสริยาภรณ์นักบุญโอลาฟ
การพระราชทาน
สำหรับพระบรมวงศานุวงศ์ที่อยู่ในลำดับการสืบราชสันตติวงศ์ของนอร์เวย์ จะได้รับพระราชทานเครื่องราชอิสริยาภรณ์นี้เมื่อทรงบรรลุนิติภาวะ ซึ่งพระบรมวงศานุวงศ์นอร์เวย์รายล่าสุดที่ได้รับพระราชทานเครื่องราชอิสริยาภรณ์นี้เนื่องจากทรงบรรลุนิติภาวะได้แก่เจ้าหญิงอิงกริด อเล็กซันดราแห่งนอร์เวย์
บาลงดอร์ 2022
บัลลงดอร์ 2022 (Ballon d'or 2022) เป็นงานประจำปีครั้งที่ 66 ของบาลงดอร์ ซึ่งจัดโดยฟร็องส์ฟุตโบล เพื่อยกย่องนักฟุตบอลที่ดีที่สุดในโลกในฤดูกาล 2021–22
ประกาศรายชื่อผู้ได้รับการเสนอชื่อเข้าชิงรางวัลในวันที่ 12 สิงหาคม พ.ศ. 2565
เป็นครั้งแรกในประวัติศาสตร์ของการมอบรางวัล ที่อิงตามผลงานของฤดูกาลแข่งขัน (สิงหาคม 2564–กรกฎาคม 2565) แทนที่จะเป็นปีปฏิทิน
วัดเกาะแก้วสุวรรณาราม
วัดเกาะแก้วสุวรรณาราม เดิมชื่อ วัดหนองคอกควาย อาจเป็นเพราะสมัยก่อนบริเวณวัดนี้มีสภาพเป็นทุ่งหญ้า แต่นับเป็นพื้นที่ที่อยู่สองกว่าระดับน้ำ และเวลาหน้าฝนน้ำจะไม่ท่วมชาวบ้าน จึงมักนำวัวควายมาผูกอยู่บริเวณแถบนี้ ตั้งวัดเมื่อ พ.ศ. 2374 ตามหนังสือรับรองสภาพวัดที่ พ.ศ.0014/045 ให้ไว้ ณ วันที่ 16 สิงหาคม พ.ศ. 2548 ผู้นำสร้างวัด คือหลวงพ่ออิด ซึ่งเป็นพระที่ชาวบ้านให้ความเคารพศรัทธามาก ได้รับพระราชทานวิสุงคามสีมา เมื่อวันที่ 16 พฤศจิกายน พ.ศ. 2515 ด้านการศึกษามีโรงเรียนพระปริยัติธรรมแผนกบาลีเปิดสอนเมื่อ พ.ศ. 2536 และศูนย์บริการการศึกษานอกโรงเรียน (ศูนย์การเรียนชุมชนเฉลิมพระเกียรติ)
บาลงดอร์ 2022
รางวัลบาลงดอร์
ประกาศรายชื่อผู้ได้รับการเสนอชื่อเข้าชิงรางวัลในวันที่ 12 สิงหาคม พ.ศ. 2565 ลิโอเนล เมสซิ ผู้ชนะ 7 สมัยและเจ้ารองรางวัลคนล่าสุด ไม่ได้รับการเสนอชื่อเข้าชิงรางวัลเป็นครั้งแรกนับตั้งแต่ พ.ศ. 2548
รางวัลบาลงดอร์หญิง
อาเลกเซีย ปูเตยัส ได้รับรางวัลบาลงดอร์หญิง 2022 สำหรับผู้เล่นหญิงยอดเยี่ยมที่สุดในโลก
ถ้วยรางวัลยาชิน
ตีโบ กูร์ตัว ได้รับถ้วยรางวัลยาชินในฐานะผู้รักษาประตูที่ดีที่สุดในปี 2022
วิกติส ฟินปอกาโตว์ตีร์
วิกติส ฟินปอกาโตว์ตีร์ (Vigdís Finnbogadóttir; 15 เมษายน พ.ศ. 2473 –) เป็นอดีตประธานาธิบดีของประเทศไอซ์แลนด์ ดำรงตำแหน่งตั้งแต่ พ.ศ. 2523 จนถึง พ.ศ. 2539 เธอเป็นสตรีคนแรกของโลกที่ได้รับการเลือกตั้งเป็นประธานาธิบดีตามระบอบประชาธิปไตย และเธอเป็นสตรีที่ดำรงตำแหน่งเป็นประธานาธิบดีของประเทศยาวนานที่สุดในโลกด้วยระยะเวลาถึง 16 ปี ปัจจุบันเธอเป็นตัวแทนของประเทศไอซ์แลนด์ในฐานะทูตสันถวไมตรีของยูเนสโกและเป็นสมาชิกของคลับออฟมาดริต  เธอเป็นประธานาธิบดีหญิงเพียงคนเดียวของประเทศไอซ์แลนด์นับแต่ได้รับเอกราชจากประเทศเดนมาร์ก
ชีวิตช่วงต้นและการศึกษา
เธอเกิดเมื่อวันที่ 15 เมษายน พ.ศ. 2473 ที่เรคยาวิก เป็นธิดาของฟินโบกิ รูตเตอร์ โฟวาลซัน วิศวกรและอาจารย์ประจำมหาวิทยาลัยไอซ์แลนด์ และซิกิตัว เอดิสด็อตเตอร์ พยาบาลและผู้บริหารของสมาคมพยาบาลของประเทศไอซ์แลนด์ นอกจากนี้เธอยังมีน้องชายอีกหนึ่งคน เธอเข้าศึกษาด้านวรรณกรรมฝรั่งเศสที่มหาวิทยาลัยอักษรศาสตร์เกรโนเบิลและมหาวิทยาลัยปารีส ในประเทศฝรั่งเศสระหว่าง พ.ศ. 2492 จนถึง พ.ศ. 2496 จากนั้นเธอศึกษาต่อในด้านประวัติศาสตร์วงการละครเวที มหาวิทยาลัยโคเปนเฮเกน จนจบปริญญาตรี และยังได้รับปริญญามหาบัณฑิตจากคณะศึกษาศาสตร์ มหาวิทยาลัยไอซ์แลนด์ ต่อมาเธอสมรสกับแพทย์คนหนึ่งใน พ.ศ. 2497 แต่ได้หย่าร้างในเวลาต่อมา จนกระทั่งเธอรับหญิงคนหนึ่งเป็นบุตรบุญธรรม เธอจึงเป็นหญิงชาวไอซ์แลนด์คนแรกที่จดทะเบียนรับบุตรบุญธรรมตามกหมายของประเทศ
เธอคือหนึ่งในผู้มีส่วนร่วมของการประท้วงต่อต้านและขอให้กองทัพสหรัฐถอนฐานทัพออกจากประเทศไอซ์แลนด์เมื่อช่วงคริสต์ทศวรรษที่ 1960 และกลุ่มผู้ประท้วงนี้มักจะตะโกนด้วยคำว่า อิสลันด์เออร์เนโทเออร์รินบัด (ไอซ์แลนด์ไม่ใช่เนโท กองทัพสหรัฐจงออกไป)
ชีวิตในวงการวิชาการ
นอกจากนี้ เธอยังเป็นผู้อำนวยการของโรงละครแห่งเรคยาวิกตั้งแต่ พ.ศ. 2515 จนถึง พ.ศ. 2523 ควบคู่ไปกับเป็นสมาชิกของคณะกรรมการที่ปรึกษาด้วนวัฒนธรรมในแถบนอร์ดิก
ในฐานะประธานาธิบดี
เธอเป็นสตรีคนแรกที่ได้รับเลือกตั้งให้เป็นประธานาธิบดีของประเทศใน พ.ศ. 2523 ด้วยคะแนนเสียงถึงร้อยละ 33.79 แม้ว่าตำแหน่งประธานาธิบดีของประเทศไอซ์แลนด์เป็นแค่ในพิธีการอันเนื่องมาจากปกครองด้วยระบบสาธารณรัฐระบบรัฐสภา แต่เธอมีบทบาทเป็นอย่างมากต่อประเทศไอซ์แลนด์ในฐานะนักเคลื่อนไหวด้านสิ่งแวดล้อมและผลกดันวัฒนธรรมและภาษาไอซ์แลนด์ให้เป็นที่รู้จักของคนทั้งโลก เธอยังเป็นทูตทางวัฒนธรรมของประเทศ และเธอยังเน้นย้ำบทบาทของประเทศในเวทีโลก ซึ่งนำไปสู่การเป็นเจ้าภาพการประชุมสุดยอดระหว่างโรนัลด์ เรแกน ประธานาธิบดีสหรัฐ และมิฮาอิล กอร์บาชอฟ ผู้นำสหภาพโซเวียตเมื่อ พ.ศ. 2529 เธอมีคติประจำตัวเสมอว่า "อย่าทำให้ผู้หญิงด้วยกันต้องผิดหวัง ผู้หญิงก็สามารถมีบทบาทในเวทีโลกได้ทัดเทียมกับผู้ชาย" และเธอยังส่งเสริมสิทธิการศึกษษให้แก่เด็กหญิงภายในประเทศ เธอจึงเป็นสัญลักษณ์ของการต่อสู้เพื่อสิทธิสตรีและความเป็นผู้นำของสตรี
เธอหมดวาระใน พ.ศ. 2539 รวมระยะเวลาที่ดำรงตำแหน่งถึง 16 ปี และโอลาฟัวร์ แร็กนา กริมินสัน ดำรงตำแหน่งประธานาธิบดีไอซ์แลนด์ต่อจากเธอ
ซาโตรุ โนดะ
ซาโตรุ โนดะ เป็นนักเขียนการ์ตูนชาวญี่ปุ่น มีชื่อเสียงในฐานะเจ้าของผลงานซีรีส์มังงะเรื่อง โกลเดนคามุย ซึ่งชนะเลิศรางวัลมังงะไทโชในปี พ.ศ. 2559 และรางวัลวัฒนธรรมเทซูกะ โอซามุในปี พ.ศ. 2561
ชีวประวัติ
โนดะเกิดที่คิตะฮิโรชิมะ จังหวัดฮกไกโด ประเทศญี่ปุ่น ปู่ทวดของเขาเป็นผู้ตั้งฐานทัพทางทหารในฮกไกโดและเป็นทหารผ่านศึกในสงครามรัสเซีย-ญี่ปุ่น โนดะตั้งชื่อตัวละครเอกของซีรีส์มังงะเรื่องโกลเดนคามุยตามชื่อของปู่ทวด หลังจากย้ายไปโตเกียวเมื่ออายุ 23 ปี ก็เข้าสู่วงการมังงะในฐานะผู้ช่วยนักเขียนการ์ตูน  โนดะเป็นผู้ช่วยของมิตสึโร คูโบะเป็นเวลาสองปี และต่อมาทำงานกับ โนดะเปิดตัวในฐานะนักเขียนการ์ตูนในปี พ.ศ. 2546 ด้วยมังงะเรื่องสั้นชื่อเรื่องว่า เคียวโกะซัง โนะ เคียว โตะ อิอุ เคียว ตีพิมพ์ในนิตยสาร  เรื่องสั้นเรื่องที่สองในปี พ.ศ. 2559 ชื่อเรื่องว่า โกรี วะ มาเอะ ชิกะ มูกาไน  ได้รับรางวัล ในสาขาศิลปินรุ่นเยาว์
หลังจากทำงานเป็นผู้ช่วยนักเขียนการ์ตูนมาเกือบสิบปี โนดะจึงได้เปิดตัวซีรีส์มังงะในปี พ.ศ. 2554 ด้วยเรื่อง ซูปินามาราดะ! ตีพิมพ์ในนิตยสารยังจัมป์รายสัปดาห์ หลังซูปินามาราดะ! ไม่ประสบความสำเร็จในทางการค้า โนดะจึงใช้เวลาหนึ่งปีก่อนที่จะเริ่มซีรีส์ต่อไปคือโกลเดนคามุย ในปี พ.ศ. 2557 ซีรีส์มังงะเรื่องนี้ประสบความสำเร็จทางการค้าและได้รับการกล่าวถึงอย่างแพร่หลาย ซีรีส์มังงะชนะรางวัลมังงะไทโชในปี พ.ศ. 2559 และรางวัลวัฒนธรรมเทซูกะ โอซามุในปี พ.ศ. 2561 หลังจากเรื่องโกลเดนคามุยอวสานในปี พ.ศ. 2565 โนดะประกาศว่าตนจะเขียนเรื่องซูปินามาราดะ! อีกครั้ง
เกี่ยวกับชีวิตส่วนตัวของโนดะนั้นมีข้อมูลไม่มาก แม้ว่าเขาจะยังคงสถานะออนไลน์บนอินเทอร์เน็ตและถูกสัมภาษณ์โดยสื่อมวลชนเกี่ยวกับงานของเขา แต่เขาก็ไม่ได้ปรากฏตัวต่อสาธารณะ เมื่อได้รับรางวัลมังงะไทโชในปี พ.ศ.2559 บรรณาธิการเป็นตัวแทนมารับรางวัล ส่วนโนดะส่งเพียงข้อความเสียงมากล่าวรับรางวัล
กรีนพีซ
กรีนพีซ (Greenpeace) เป็นองค์การสาธารณประโยชน์ (NGO) นานาชาติ ที่ดำเนินกิจกรรมด้านสิ่งแวดล้อมและสันติภาพ ก่อตั้งในประเทศแคนาดาเมื่อ พ.ศ. 2514 กรีนพีซเป็นสมาชิกริเริ่มของกฎบัตรความรับผิดชอบขององค์กรพัฒนาเอกชนระหว่างประเทศ และมีสถานะที่ปรึกษาทั่วไปของคณะมนตรีเศรษฐกิจและสังคมแห่งสหประชาชาติ
กรีนพีซสนใจการทดลองนิวเคลียร์ในชั้นบรรยากาศ และการล่าปลาวาฬในทะเลเปิด ในปัจจุบันกรีนพีซสากลได้งานรณรงค์ต่าง ๆ ได้แก่ การปกป้องมหาสมุทร เช่น การใช้อวนลากที่พื้นทะเล การจับปลาผิดกฎหมาย การจับปลามากเกินไป เป็นต้น การต่อต้านการดัดแปลงพันธุกรรม หรือ จีเอ็มโอ การหยุดยั้งสารพิษ การยุติแห่งพลังงานนิวเคลียร์ และ การปกป้องป่าโบราณ และการหยุดยั้งการเปลี่ยนแปลงสภาพภูมิอากาศ (ภาวะโลกร้อน)
ปัจจุบัน กรีนพีซมีสำนักงานประจำประเทศและภูมิภาค อยู่ใน 41 ประเทศทั่วโลก โดยทุกสำนักงานจะทำงานร่วมกับ กรีนพีซสากล (Greenpeace International) ที่กรุงอัมสเตอร์ดัม ประเทศเนเธอร์แลนด์ ชื่อที่ใช้ดำเนินการในประเทศไทยคือ มูลนิธิเพื่อสันติภาพเขียว ซึ่งเป็นส่วนหนึ่งของกรีนพีชเอเซียตะวันออกเฉียงใต้ โดยมีสำนักงานอยู่ 3 ประเทศคือ ประเทศไทย ซึ่งเป็นสำนักงานใหญ่ ประเทศฟิลิปปินส์ และ ประเทศอินโดนีเซีย องค์การมีรายได้จากเงินบริจาคจากผู้สนับสนุนทางการเงินรายบุคคลทั่วไป ซึ่งมีอยู่ประมาณ 3 ล้านรายทั่วโลก รวมทั้งเงินอุดหนุนจากองค์กรการกุศลต่าง ๆ แต่ไม่รับเงินช่วยเหลือจากธุรกิจหรือรัฐบาลใด
ยานพาหนะที่กลุ่มกรีนพีซใช้เดินทางไปทั่วโลก คือเรือแอมโซลิฟิโกพาลิม เรือที่กรีนพีซเป็นเจ้าของเรือเดินสมุทรอยู่ 3 ลำ แต่ลำที่มีชื่อเสียงที่สุดชื่อ เรนโบว์ วอร์ริเออร์ (Rainbow Warrior เรือนักรบสายรุ้ง) ลำที่ใช้ในปัจจุบันเป็นลำที่สอง
บทวิจารณ์
นักนิเวศวิทยาชาวแคนาดา แพทริค มัวร์ (Patrick Moore) สมาชิกสมัยแรกๆ ของกรีนพีซ ลาออกจากองค์กรในพ.ศ. 2529 เมื่อองค์กรตัดสินใจที่จะสั่งห้ามใช้คลอรีน ในน้ำดื่ม มัวร์อ้างว่ากรีนพีซในทุกวันนี้ได้รับแรงจูงใจจากการเมืองมากกว่าวิทยาศาสตร์ และไม่มีกรรมการคนไหนได้เรียนวิทยาศาสตร์ บรูซ ค็อกซ์ กรรมการของกรีนพีซประเทศแคนาดา ตอบโต้ว่ากรีนพีซไม่เคยต้องการสั่งห้ามใช้คลอรีนและกรีนพีซไม่ห้ามการใช้คลอรีนในน้ำดื่ม หรือในการใช้ทางเภสัชกรรม และยังกล่าวอีกว่า "คุณมัวร์อยู่คนเดียวความทรงจำเกี่ยวกับการต่อสู้เพื่อคลอรีน และ/หรือ การใช้วิทยาศาสตร์เป็นข้ออ้างเพื่ออกจากกรีนพีซ" พอล วัตสัน (Paul Watson) สมาชิกคนแรกๆ ของกรีนพีซกล่าวว่ามัวร์ "ใช้สถานะที่เรียกว่าผู้ร่วมก่อตั้งของกรีนพีซเพื่อให้ข้อกล่าวหาของเขาน่าเชื่อถือ ฉันเองก็เป็นผู้ร่วมก่อตั้งของกรีนพีซ และฉันรู้จักแพทริค มัวร์มาถึง 35 ปี .[...] ข้อกล่าวหาของมัวร์นั้นไม่มีมูลความจริง" เมื่อไม่นานมานี้ มัวร์ร่วมจับผิดทัศนคติของกรีนพีซเกี่ยวกับข้าวทอง ประเด็นซึ่งมัวร์ได้รับการสนับสนุนจากนักธรรมชาติวิทยา เช่น มาร์ค ไลนาส (Mark Lynas) และอ้างว่ากรีนพีซได้ "สร้างการรณรงค์ด้วยข้อมูลผิดๆ โจมตีนักวิทยาศาสตร์ที่ทำงานเพื่อนำข้าวทองสู่คนที่ต้องการ และสนับสนุนการทำลายข้าวทองโดยใช้กำลัง"
แพทริค มัวร์ยังกลับตำแหน่งจากที่ต่อต้านพลังงานนิวเคลียร์มาเป็นสนับสนุนในพ.ศ. 2519 ในหนังสือพิมพ์ออสเตรเลีย เดอะเอจ (The Age) เขาเขียนว่า "กรีนพีซนั้นผิดพวก พวกเราควรคำนึงถึงพลังงานนิวเคลียร์" เขากล่าวอีกว่าทุกแผนการที่เป็นไปได้เพื่อลดการใช้เชื้อเพลิงซากดึกดำบรรพ์ (fossil fuel) หรือ การปล่อยแก๊สเรือนกระจก (greenhouse gas) ล้วนต้องเพิ่มการใช้พลังงานนิวเคลียร์ ฟิล แรดฟอร์ด (Phil Radford) ผู้อำนวยการบริหารของกรีนพีซสหรัฐอเมริกาตอบโต้ด้วยการบอกว่าพลังงานนิวเคลียร์มีความเสี่ยงสูงเกินไป ใช้เวลานานเพื่อสร้างและจัดการกับการเปลี่ยนแปลงสภาพภูมิอากาศ และอ้างว่าประเทศส่วนใหญ่ รวมไปถึงสหรัฐอเมริกาสามารถเปลี่ยนไปใช้พลังงานทดแทน (renewable energy) ได้เกือบ 100% ขณะลดการใช้พลังงานนิวเคลียร์จนหมดไปภายในพ.ศ. 2593
นักข่าว Wilson da Silva เขียนในนิตยสาร คอสมอส (Cosmos) เกี่ยวกับการที่กรีนพีซทำลายข้าวสาลีในกินนินเดอร์ร่า (Ginninderra) เป็นอีกหนึ่งสัญญาณว่าองค์กร "สูญเสียพันธกิจแบบเดิม" และกลายเป็นเพียง "กลุ่มคนผู้กระตือรือร้น หัวรั้น ในการต่อต้านวิทยาศาสตร์ ที่น่าเศร้า ซึ่งไม่สนใจหลักฐาน แต่ทำเพื่อชื่อเสียง"
แท่นน้ำมันเบรนท์สปาร์
งานวิจัยซึ่งตีพิมพ์บนวารสารวิชาการวิทยาศาสตร์ เนเจอร์กล่าวหาว่ากรีนพีซไม่สนใจความจริง ขณะวิจารณ์การทิ้งของแท่นน้ำมันเบรนท์สปาร์ (Brent Spar tanker) และกล่าวหาว่ากลุ่มกรีนพีซกล่าวถึงปริมาณของน้ำมันในแท่นเยอะเกินความจริง กรีนพีซอ้างว่าเรือบรรทุกน้ำมันดิบถึง 5,500 ตัน ทั้งที่ในความจริงมีน้อยกว่านั้นมาก บริษัทเชลล์สหราชอาณาจักรใช้เวลา 3 ปีเพื่อประเมินทางเลือกในการกำจัด และสรุปว่าการกำจัดแท่นน้ำมันในทะเลลึกเป็น "ตัวเลือกที่สามารถปฏิบัติได้ซึ่งดีต่อธรรมชาติที่สุด" (Best Practicable Environmental Option - BPEO) อีกทั้งยังเป็นตัวเลือกที่ได้รับการสนับสนุนบ้างจากสังคมวิทยาศาสตร์ ด้วยความที่ผลกระทบต่อสิ่งแวดล้อมมีน้อยมากจนสามารถมองข้ามได้ รัฐบาลอังกฤษ และ คณะกรรมการออสโล-ปารีส (Oslo and Paris Commissions - OSPAR) ยอมรับวิธีแก้ปัญหานี้ ผลของการรณรงค์ต่อต้านข้อเสนอของเชลล์ (รวมไปถึงความรุนแรงและการคว่ำบาตรในเยอรมัน) ทำให้บริษัทยกเลิกการดำเนินการและประกาศว่าบริษัทล้มเหลวในการประชาสัมพันธ์แผนการสู่ประชาชน และยอมรับว่าพวกเขามองข้ามพลังของความคิดเห็นประชาชน
ในพ.ศ. 2542 แท่นน้ำมันเบรนท์สปาร์ปลดประจำการ และขาของโครงสร้างถูกพบว่ามีหินปะการังน้ำเย็น (Ophelia pertusa) ดังนั้นจึงมีการยื่นขอเสนอเพื่อเก็บขาของแท่นไว้ในก้นทะเล เพื่อเป็นถิ่นที่อยู่ กรีนพีซต่อต้านข้อเสนอ และอ้างว่าแนวหินโสโครกที่เกิดจากปะการังที่เป็นอันตราย ไม่ใช่หินปะการังเอง และการเคลื่อนย้ายจะไม่ช่วยให้แนวหินโสโครกพัฒนา แต่จะทำให้หินปะการังได้รับผลกระทบจากสารพิษในน้ำมัน
สหพันธ์วอลเลย์บอลอินโดนีเซีย
สหพันธ์วอลเลย์บอลอินโดนีเซีย (Indonesian Volleyball Federation) หรือที่เรียกกันทั่วไปว่า PBVSI (อินโดนีเซีย: Persatuan Bola Voli Seluruh Indonesia บางครั้งแปลว่า สมาคมวอลเลย์บอลอินโดนีเซียทั้งหมด ) เป็นองค์กรปกครองของวอลเลย์บอลและวอลเลย์บอลชายหาดในประเทศอินโดนีเซีย ก่อตั้งเมื่อปี พ.ศ. 2498 โดยมีสำนักงานใหญ่อยู่ที่เมืองปันโครัน ทางใต้ของจาการ์ตา สหพันธ์เป็นสมาชิกของสหพันธ์วอลเลย์บอลระหว่างประเทศ (FIVB) และสมาพันธ์วอลเลย์บอลเอเชีย (AVC) รวมถึงกีฬาวอลเลย์บอลในคณะกรรมการกีฬาอินโดนีเซีย จัดแข่งขันทั้งโปรลีกาชายและโปรลีกาหญิง สหพันธ์ยังดูแลทีมวอลเลย์บอลชายอินโดนีเซียและทีมวอลเลย์บอลหญิงอินโดนีเซีย
การสอบสวนประเด็นการโกงผลคะแนนในรายการของสถานีโทรทัศน์ เอ็มเน็ต
การสอบสวนประเด็นการโกงผลคะแนนในรายการของสถานีโทรทัศน์ เอ็มเน็ต เป็นเรื่องอื้อฉาวที่เกิดขึ้นในอุตสาหกรรมบันเทิงของเกาหลีใต้ในปี 2019 ที่เกี่ยวข้องกับ การฉ้อโกงคะแนนโหวต ในรายการ การแข่งขันเรียลลิตี้ หลายรายการที่ผลิตและออกอากาศโดยสถานีโทรทัศน์ เอ็มเน็ต เหตุการณ์ส่วนใหญ่เกี่ยวข้องกับรายการกลุ่ม พรอดิวซ์ 101 และรายการ ไอดอลสคูล ซึ่งมีวัตถุประสงค์เพื่อสร้างกลุ่มศิลปิน เคป๊อป โดยเลือกสมาชิกจากการโหวตของผู้ชม
ในเดือนกรกฎาคม 2019 ในตอนสุดท้ายของรายการ พรอดิวซ์เอ็กซ์ 101 ซึ่งเป็นฤดูกาลที่ 4 ของรายการกลุ่ม พรอดิวซ์ 101 ผู้ชมหลายคนสงสัยว่าคะแนนทั้งหมดถูกบิดเบือนจากการสังเกตเห็นรูปแบบผลคะแนนของผู้เข้าแข่งขัน โดยวันที่ 1 สิงหาคม 2019 มีผู้ชม 272 คนยื่นฟ้อง สถานีโทรทัศน์ เอ็มเน็ต จากการเปิดลงคะแนนผ่านข้อความระหว่างออกอากาศ โดยคิดค่าบริการ ต่อโหวต ซึ่งกระตุ้นให้มีการสอบสวนนำโดยตำรวจนครบาลกรุงโซล
การสอบสวนที่เกิดขึ้น ได้ส่งผลกระทบต่อการทำกิจกรรมในวงการบันเทิงของกลุ่มศิลปิน ที่มาจากกลุ่มรายการ พรอดิวซ์ 101 ในขณะนั้นเช่น ไอซ์วัน และ เอ็กซ์วัน ตลอดจนการรับรู้ของสาธารณชน เกี่ยวกับรายการเรียลลิตี้การแข่งขันที่กำลังดำเนินการผลิตของสถานีโทรทัศน์ เอ็มเน็ตด้วย
ปูมเหตุ
ในปี 2009 สถานีโทรทัศน์ เอ็มเน็ต ของเกาหลีใต้ได้ผลิตรายการ การแข่งขันเรียลลิตี้ รายการแรกของพวกเขาชื่อ ซุปเปอร์สตาร์ เค ซึ่งได้รับความนิยมในทันที ทำให้เกิดรายการประเภทการแข่งขันออดิชั่นที่เฟื่องฟู  ในปี 2559 พวกเขาเปิดตัว พรอดิวซ์ 101 โดยมีเป้าหมายที่จะสร้างกลุ่มศิลปินเคป๊อป ระยะสั้นที่มีผู้เข้าแข่งขัน 101 คน โดยเลือกสมาชิกทั้งหมด 11 คนจากการโหวตของผู้ชม ผู้ชนะทั้ง 11 คนของรายการจะได้ทำกิจกรรมในฐานะศิลปินวง ไอโอไอ ซึ่งประสบความสำเร็จตลอดสัญญาหนึ่งปี และเนื่องจากความนิยมที่เกิดขึ้น เอ็มเน็ต จึงสานต่อจักรวาลนี้โดยผลิตรายการ พรอดิวซ์ 101 ซีซัน 2 และ พรอดิวซ์โฟร์ตีเอ็ต ฤดูกาลที่ 3 (ซึ่งเกิดจากความร่วมมือกับ เอเคบีโฟร์ตี้เอตกรุ๊ป) และสร้างศิลปินกลุ่มในชื่อ วอนนาวัน และ ไอซ์วัน ตามลำดับ โดยศิลปินทั้งสองกลุ่มก็ประสบความสำเร็จในตลาดเพลง  และในฤดูกาลที่สี่ พรอดิวซ์เอ็กซ์ 101 ซึ่งออกอากาศในปี 2019 ก็ได้สร้างศิลปินในชื่อ เอ็กซ์วัน นอกเหนือจากจักรวาล พรอดิวซ์ 101 แล้ว เอ็มเน็ตยังเปิดตัวรายการ ไอดอลสคูล ในปี 2017 ด้วยรูปแบบรายการที่คล้ายคลึงกันซึ่งสร้างเกิร์ลกรุ๊ป ฟรอมิสไนน์
เหตุการณ์และคดีความ
ในระหว่างการถ่ายทอดสดตอนสุดท้ายของรายการ พรอดิวซ์เอ็กซ์ 101 เมื่อวันที่ 19 กรกฎาคม 2019 ผู้ชมหลายคนสงสัยว่า เอ็มเน็ต ได้แก้ไขผลการโหวตทั้งหมด หลังจากสังเกตเห็นว่าผลต่างคะแนนระหว่างอันดับในรอบสุดท้าย อยู่ที่ 7,494.5 คะแนน ในการตอบสนองต่อข้อกล่าวหา เอ็มเน็ต ได้ออกมายอมรับว่ามีข้อผิดพลาดในการคำนวณ แต่ยังยืนยันว่าอันดับสุดท้ายถูกต้องและไม่มีเจตนาที่จะเปลี่ยนรายชื่อสมาชิกของ เอ็กซ์วัน ตัวแทน 14 คนจากต้นสังกัดของผู้เข้ารอบ 20 คนสุดท้ายได้ประชุมกันเมื่อวันที่ 29 กรกฎาคม 2019 และตกลงที่จะสนับสนุนผลงานของ พรอดิวซ์เอ็กซ์ 101 และการทำกิจกรรมของวง เอ็กซ์วัน และวันที่ 1 สิงหาคม 2019 ผู้ชม 272 คนยื่นฟ้อง เอ็มเน็ต ฐาน ฉ้อโกง จากการเปิดลงคะแนนผ่านข้อความระหว่างออกอากาศ โดยคิดค่าบริการ ต่อการโหวต
พรอดิวซ์เอ็กซ์ 101
วันที่ 1 ตุลาคม 2019 สำนักงานตำรวจนครบาลกรุงโซลยืนยันว่า มีคะแนนโหวตของเด็กฝึกที่ถูกคัดออกนั้นถูกเพิ่มเข้าไปในคะแนนโหวตทั้งหมดของสมาชิกที่ทำกิจกรรมในฐานะวง เอ็กซ์วัน ซึ่งเป็นกระบวนการที่ส่งผลกระทบต่อเด็กฝึก 2-3 คนที่เดิมอยู่ใน 11 อันดับแรก ตำรวจได้ออกหมายค้นและอายัดทรัพย์สินภายในสำนักงานของ สตาร์ชิปเอนเตอร์เทนเมนต์, อุลลิมเอนเตอร์เทนเมนต์ และ เอ็มบีเคเอนเตอร์เทนเมนต์  ตำรวจยังได้สอบสวนหลายบริษัทต้นสังกัดที่เกี่ยวข้องกับ พรอดิวซ์โฟรตีเอต ตามรายงานของสัญญาที่เซ็นกับ ซีเจ อีแอนด์เอ็ม บริษัทต้นสังกัดของผู้เข้าแข่งขันจะได้รับเงิน  สำหรับตอนที่ผู้เข้าแข่งข้งได้ออกอากาศ เด็กฝึกนิรนามที่ถูกกล่าวหาว่ามอบเงิน  ให้กับต้นสังกัดเพื่อมีส่วนร่วมในเพลง ในขณะที่ผู้เข้าร่วมคนอื่นๆจะได้รับเพียงเล็กน้อย และ ซีเจ อีแอนด์เอ็ม จะเก็บผลกำไรเพิ่มเติมไว้หากเพลงนั้นได้รับความนิยม ต้นสังกัดบางแห่งที่ไม่เห็นด้วย ก็จะขอให้ตัดผู้เข้าแข่งขันของพวกเขาในนาทีสุดท้ายเพื่อถอนตัวออก
วันที่ 15 ตุลาคม 2019 สถานีโทรทัศน์เอ็มบีซี ได้ออกอากาศเกี่ยวกับข้อโต้แย้งเรื่องผลคะแนนในรายการ PD Note ผู้เข้าแข่งขัน พรอดิวซ์เอ็ก 101 และ ไอดอลสคูล ร่วมถึงเจ้าหน้าที่ต้นสังกัดที่ไม่เปิดชื่อ ได้เปิดเผยว่า ทีมผู้ผลิตมีการลำเอียงต่อเด็กฝึกที่พวกเขาต้องการ เช่น ให้ผู้เข้าแข่งขันมีท่อนร้องในเพลงมากขึ้น และให้แอร์ไทม์ (การตัดต่อเพื่อให้ได้ออกอากาศ) มากขึ้น หนึ่งในนั้นกล่าวหาว่า มีผู้เข้าแข่งขันถูกถอดออกจากการออกอากาศทั้งตอนหลังจากร้องเรียนพนักงานคนหนึ่งซึ่งตะโกนใส่เขาให้ตื่น เด็กฝึกนิรนามคนหนึ่งกล่าวหาว่าเด็กฝึกคนหนึ่ง ภายใต้การดูแลจากสตารชิปเอนเตอร์เทนเมนต์ ได้รับแจ้งเกี่ยวกับภารกิจล่วงหน้าโดยนักออกแบบท่าเต้นคนหนึ่งอย่างลับๆ เขายังกล่าวหาว่าเด็กฝึกบางคนรู้อันดับสุดท้ายก่อนที่จะประกาศผล และตัวแทนบอกว่าเด็กฝึกจาก อุลลิมเอนเตอร์เทนเมนต์ มีเพียงคนเดียวจากบริษัทของพวกเขาที่จะเดบิวต์ใน เอ็กซ์วัน
เด็กฝึกสองคนกล่าวหาว่าตำแหน่งเซ็นเตอร์ของเพลงประกอบ "X1-MA" เดิมถูกกำหนดให้กับผู้เข้าแข่งขันคนอื่นที่ได้รับการคัดเลือกจากการโหวตของผู้เข้าแข่งขัน ก่อนที่โปรดิวเซอร์จะเปลี่ยนเป็นการโหวตจากผู้ชมในนาทีสุดท้าย เด็กฝึกคนที่สี่อ้างว่าผู้เข้าแข่งขันหลายคนรู้สึกว่ารายการมีความลำเอียงต่อเด็กฝึกจากสตารชิปเอนเตอร์เทนเมนต์  พนักงานในต้นสังกัดหนึ่งยังกล่าวหาโดยไม่ระบุชื่อว่าสำหรับผลการจัดอันดับสุดท้าย มีเพียงบริษัทที่ให้บริการลงคะแนนเท่านั้น ที่นับคะแนนในห้องแยกออกไปต่างหากและส่งผลทางข้อความ
ไอดอลสคูล
วันที่ 3 ตุลาคม 2019 ผู้เข้าแข่งขันจากรายการ ไอดอลสคูล กล่าวหาโดยไม่เปิดเผยตัวตนว่ามีผู้สมัครเพียง 3 ถึง 4 คนจาก 4,000 คนที่ออดิชั่นเพื่อแสดงในรายการ ซึ่งระบุว่าผู้เข้าแข่งขันส่วนใหญ่ไม่ต้องผ่านกระบวนการออดิชั่นเพื่อแข่งขัน ในการให้สัมภาษณ์กับ สถานีโทรทัศน์เอ็มบีซี เด็กฝึกคนหนึ่งกล่าวหาว่าตลอดระยะเวลาการฝึก 6 เดือน ผู้เข้าแข่งขันจะได้รับเสื้อผ้าที่เหมาะสมกับฤดูร้อนเท่านั้นและต้องสวมใส่ในสภาพอากาศหนาวเย็น นอกจากนั้น พวกเขาถูกตัดขาดจากการสื่อสารภายนอก ได้รับอนุญาตให้ซื้อของใช้ประจำวันเพียงเดือนละครั้ง และไม่ได้รับอาหารเพียงพอที่จะกิน
ในระหว่างการออกอากาศของรายการ PD Note วันที่ 15 ตุลาคม ผู้เข้าแข่งขันหลายคนอ้างว่าที่อยู่อาศัยของพวกเขามีการระบายอากาศไม่ดี และเด็กผู้หญิงบางคนก็มีผื่นขึ้นจากฝุ่น ผู้เข้าแข่งขันยังอ้างว่าพวกเขาขาดสารอาหารจนบางคนไม่มีประจำเดือนหรือมีรอบเดือนนานถึงสองเดือน
การสอบสวนการติดสินบน, การจับกุมและข้อกล่าวหา
วันที่ 16 ตุลาคม 2019 ตำรวจเริ่มสอบสวนว่าผู้ผลิตรับสินบนเพื่อจัดการกับคะแนนของผู้เข้าแข่งขันหรือไม่ เมื่อวันที่ 5 พฤศจิกายน 2019 หลังจากได้รับอนุมัติจากศาลกลางกรุงโซล ตำรวจได้ออกหมายจับและห้ามการเดินทางของผู้กำกับอัน จุนย็อง, หัวหน้าโปรดิวเซอร์ คิม ยงบ็อม, โปรดิวเซอร์นามสกุล อี และรองประธานบริษัทสตาร์ชิปเอนเตอร์เทนเมนต์ คิม คังฮโย หลังจากที่พวกเขาได้พยายามที่จะทำลายหลักฐาน และในตอนเย็น อัน และคิมถูกจับ ในระหว่างการสอบปากคำ โดยในการสอบสวนครั้งแรก ได้ยอมรับว่ามีการบิดเบือนการจัดอันดับสำหรับ พรอดิวซ์โฟรตีเอ็ต และ พรอดิวซ์เอ็กซ์ 101 เท่านั้น แต่ภายหลังเขาก็ยอมรับว่าจัดการการจัดอันดับบางส่วนสำหรับสองฤดูกาลแรกเช่นกัน
วันที่ 7 พฤศจิกายน 2019 ตำรวจเปิดเผยว่าอันดับสุดท้ายของเด็กฝึก 20 อันดับแรกของรายการ พรอดิวซ์โฟร์ตีเอต และ พรอดิวซ์เอ็กซ์ 101 ได้ถูกกำหนดไว้ล่วงหน้าโดยทีมผู้ผลิตก่อนที่จะมีการบันทึกและออกอากาศการแสดงรอบสุดท้าย มีผู้ถูกจับกุมทั้งหมด 10 คน รวมทั้งสี่คนที่รายงานก่อนหน้านี้ ถูกจับกุมเมื่อวันที่ 12 พฤศจิกายน 2019 หนึ่งในหกคนที่ถูกจับเพิ่มคือ ชิน ฮย็องกวัน รองประธาน ซีเจ อีแอนด์เอ็ม
วันที่ 3 ธันวาคม 2019 อัน, คิม ยงบ็อม และอี ถูกฟ้องในข้อหาขัดขวางการทำธุรกิจและการฉ้อโกง ผู้บริหารสตาร์ชิปเอนเตอร์เทนเมนต์ คิม ชีแด และคิม (ไม่เปิดเผยชื่อจริง) อดีตพนักงานนามสกุล อีของ อุลลิมเอนเตอร์เทนเมนต์, รยู อดีตพนักงาน 8D Creative และ คิม พนักงาน อะราวอัสเอนเตอร์เทนเมนต์ ถูกฟ้องในข้อหาติดสินบนและฝ่าฝืนพระราชบัญญัติชักชวนและรับสินบนที่ไม่เหมาะสม คำฟ้องเปิดเผยว่าอันและคิม ยงบ็อมได้พบกับมืออาชีพอีกคนหนึ่งในสองวันก่อนการแสดงสดของ พรอดิวซ์เอ็กซ์ 101 เพื่อตัดสินสมาชิก 11 คนสุดท้ายของ เอ็กซ์วัน จากการโหวตออนไลน์ก่อนจบและต้องการแยกผู้เข้าแข่งขันที่พวกเขาไม่ได้ต้องการให้เข้าร่วม โดยเฉพาะผู้ที่ได้ทำกิจกรรมศิลปินกลุ่มอื่นมาแล้ว อันและคิมยงบอมจัดการประชุมที่คล้ายกันในเดือนสิงหาคม 2018 ก่อนการแสดงสดของ พรอดิวซ์โฟร์ตีเอต เพื่อเลือกสมาชิก 12 คนสุดท้ายของ ไอซ์วัน  อัน ได้เปลี่ยนอันดับให้กับผู้เข้าแข่งขันคนหนึ่งที่ควรจะได้เข้าร่วมใน วอนนาวัน รายงานต่อมากล่าวว่าคำฟ้องยังเปิดเผยว่าอันดับของผู้เข้าแข่งขันคนหนึ่งที่ควรจะได้เข้าร่วมใน ไอโอไอ ถูกเปลี่ยนเช่นกัน
นอกจากนี้ อัน ยังได้เปลี่ยนอันดับสำหรับผู้เข้าแข่งขันคนอื่นๆ ในการประเมินก่อนหน้านี้ เด็กฝึกคนหนึ่งจาก พรอดิวซ์เอ็กซ์ 101 เดิมผ่านการคัดออกครั้งแรกถูกเปลี่ยนเป็นคัดออกแทน ในขณะที่วิธีการเดียวกันนี้ใช้สำหรับคัดออกครั้งที่สาม นอกจากนี้เขายังเปลี่ยนอันดับสำหรับผู้เข้าแข่งขันสองคนจาก พรอดิวซ์ 101 และผู้เข้าแข่งขันหนึ่งคนจาก พรอดิวซ์ 101 ซีซั่น 2 ซึ่งทุกคนผ่านการคัดออกครั้งแรก อันและคิม ยงบ็อมกล่าวในคำฟ้องว่าพวกเขาได้กำหนดสมาชิกของ ไอซ์วัน และ เอ็กซ์วัน ไว้ล่วงหน้าเพราะพวกเขาถูกกดดันจากความสำเร็จของ วอนนาวัน
ซีเจ อีแอนด์เอ็ม ได้รับ จากการส่งข้อความโหวตให้กับผู้เข้าแข่งขันในรายการ พรอดิวซ์โฟร์ตีเอต และ พรอดิวซ์เอ็กซ์ 101 ก่อนหน้านี้ตำรวจพบว่า อัน เคยใช้บริการสถานบันเทิงสำหรับผู้ใหญ่ย่านกังนัม จำนวนกว่า 40 ครั้งโดยต้นสังกัดของผู้เข้าแข่งขัน เริ่มตั้งแต่ช่วงครึ่งหลังของปี 2018 ซึ่งมีค่าใช้จ่ายประมาณ  อย่างไรก็ตาม คำฟ้องชี้แจงว่าตั้งแต่เดือนมกราคม 2018 ถึงกรกฎาคม 2019 อัน ได้รับบริการ 47 ครั้ง ประมาณ  ซึ่งจ่ายโดยตัวแทนจากต้นสังกัดทั้งห้าเพื่อแลกกับการให้แอร์ไทม์แก่ผู้เข้าแข่งขันที่อยู่ในสังกัดของตนมากขึ้น  ในการตอบสนองต่อรายงานนี้ 8D Creative ระบุว่า รยู ไม่ได้ทำงานให้กับบริษัทของพวกเขาอีกต่อไปและถูกฟ้องในข้อหาติดสินบน พรอดิวซ์เอ็กซ์ 101, อะราวอัสเอนเตอร์เทนเมนต์ กล่าวว่าพนักงานของพวกเขา คิม ได้ซื้อแอลกอฮอล์ให้ อัน แต่พวกเขาไม่ได้เกี่ยวข้องกับการติดสินบน
วันที่ 14 กุมภาพันธ์ 2020 ตำรวจนครบาลกรุงโซลได้ออกหมายจับคนสองคนที่เป็นพนักงานฝ่ายผลิตของ ไอดอลสคูล
การพิจารณาคดี
การพิจารณาคดีครั้งที่สองจัดขึ้นเมื่อวันที่ 14 มกราคม 2020 โดยมีตัวแทนทางกฎหมายของจำเลยและโจทก์ข้าร่วม อันและคิม ผ่านทีมกฎหมายของพวกเขา ยืนยันว่าในขณะที่พวกเขาจัดการการจัดอันดับ การกระทำของพวกเขาไม่ผิดกฎหมาย ฮัน ดงช็อล หัวหน้าโปรดิวเซอร์ของ พรอดิวซ์ 101 ฤดูกาลแรก และทีมงานนามสกุลพัค ปรากฏตัวที่การพิจารณาคดีในฐานะพยาน ทั้งคู่ถูกสงสัยว่าจะจัดการอันดับสำหรับฤดูกาลแรกของรายการ อัยการได้ขอให้ อี แฮอิน และผู้เข้าแข่งขัน พรอดิวซ์ 101 ฤดูลกาลที่ 1 อีกคนเป็นพยาน แต่การเรียกตัวของ อี ล่าช้าไป และทนายความของเธอระบุว่าเธอจะไปขึ้นศาลในการพิจารณาคดีครั้งต่อไป ฮันและพัค ยังถูกกำหนดให้สอบปากคำในการพิจารณาคดีครั้งต่อไป
วันที่ 7 กุมภาพันธ์ 2020 จำเลยทั้งแปดคนได้มาเข้าร่วม ทนายความของ อัน และ คิม กล่าวว่าคะแนนโหวตได้รับการสนับสนุนให้ผู้เข้าแข่งขันจากสองฤดูกาลแรกที่ต้องการออกจากรายการ นอกจากนี้ อันอ้างว่าในขณะที่เขาละเมิดพระราชบัญญัติชักชวนและรับสินบนที่ไม่เหมาะสม เขาเพียงดื่มกับตัวแทนบริษัทบันเทิงโดยไม่รับสินบน ซึ่งเป็นคำแถลงที่ได้รับการสนับสนุนจากจำเลยคนอื่นๆ การพิจารณาคดีครั้งที่สามเกิดขึ้นเมื่อวันที่ 6 มีนาคม 2020
วันที่ 18 พฤศจิกายน 2020 ระหว่างการพิจารณาการยื่นอุธรณ์คดีของกลุ่มรายการ พรอดิวซ์ 101 นั้น ศาลได้เปิดเผยรายชื่อผู้เข้าแข่งขันที่ถูกคัดออกเนื่องจากการโกงผลคะแนน
ผลการพิจารณาคดี
การโต้แย้งในการพิจารณาคดีครั้งสุดท้ายในวันที่ 12 พฤษภาคม 2020 โดยอัยการขอให้จำคุก 3 ปี สำหรับฝ่ายผลิต โปรดิวเซอร์ อัน จุนย็อง และหัวหน้าโปรดิวเซอร์ คิม ยงบ็อม; สองปีสำหรับผู้ช่วยโปรดิวเซอร์ อี มีคย็อง; และหนึ่งปีสำหรับตัวแทนต้นสังกัดทั้งห้ารายที่ถูกกล่าวหาว่าสมรู้ร่วมคิด
ผลการพิจารณาคดีเกิดขึ้นเมื่อวันที่ 29 พฤษภาคมที่ศาลแขวงกรุงโซล จำเลยทั้งแปดถูกพิพากษาให้มีความผิด โปรดิวเซอร์ อัน จุนย็องถูกปรับ และถูกตัดสินจำคุกสองปี หัวหน้าโปรดิวเซอร์ คิม ยงบ็อม ถูกตัดสินจำคุก 20 เดือน; และผู้ช่วยโปรดิวเซอร์ อี มีคย็องถูกปรับ  ส่วนตัวแทนต้นสังกัดนามสกุล "คิม" "อี" และ "รยู" ถูกปรับ คนละ  ในขณะที่ตัวแทนอีก 2 รายนามสกุล "คิม" ถูกปรับคนละ
ปฏิกิริยาจากทางเอ็มเน็ต
เอ็มเน็ต ออกแถลงการณ์ขอโทษหลังจากข้อกล่าวหาการสอบสวนการโกงผลคะแนนถูกแพร่ออกมาในเดือนกรกฎาคม 2019 ท่ามกลางการสอบสวน เอ็มเน็ตยัง ได้ประกาศเมื่อวันที่ 21 ตุลาคม 2019 ว่าพวกเขากำลังเปิดตัวรายการแข่งขันเรียลลิตี้ในชื่อ ทีนซิงเกอร์ ในปี 2020 เมื่อวันที่ 5 พฤศจิกายน 2019 เอ็มเน็ต ได้ออกแถลงการณ์ระบุว่าพวกเขากำลังร่วมมือกับตำรวจหลังจากออกหมายจับ หลังจากการจับกุมของอัน จุนย็องและ คิม ยงบ็อม เอ็มเน็ต ระบุว่ารายการเรียลลิตี้ในปัจจุบันและอนาคตของพวกเขา เช่น ควีนดอม และ ทีนซิงเกอร์ จะใช้ "ระบบผู้สังเกตการณ์" ซึ่งเป็นบุคคลธรรมดาและบุคคลที่สามจะดูแลผลคะแนน นอกจากนี้ รายปัจจุบันของพวกเขาคือ เวิลด์คลาส กำลังใช้ระบบที่จะเลือกผู้ชนะผ่านการประเมินจากผู้เชี่ยวชาญในอุตสาหกรรมเพลงและการโหวตผ่านแอปพลิเคชั่น วีไลฟ์ ในขณะที่ยกเลิกการโหวตด้วยข้อความแบบชำระเงิน เมื่อวันที่ 18 พฤศจิกายน 2019 เอ็มเน็ต ประกาศว่าพวกเขากำลังถอนรายการ พรอดิวซ์ 101 ทั้งสี่ฤดูกาลออกจากบริการ วิดีโอออนดีมานด์
ผลกระทบต่ออุตสาหกรรมเพลง
หลังจากการฟ้องร้องในเดือนสิงหาคม 2019 หลายแบรนด์ได้ยกเลิกข้อตกลงโฆษณากับ เอ็กซ์วัน หรือระงับไว้ ต้นสังกัดของสมาชิกหลายคนปฏิเสธที่จะเซ็นสัญญากับ ซีเจ อีแอนด์เอ็ม จนกว่าข้อกล่าวหาจะคลี่คลาย อย่างไรก็ตาม การเปิดตัวของ เอ็กซ์วัน ได้ดำเนินไปตามแผนที่วางไว้ หลังจากการปรากฏตัวที่งาน 2019 V Live Awards V Heartbeat ถูกยกเลิก เอ็มเน็ตประกาศว่าขณะนี้ยังไม่มีแผนกิจกรรมสำหรับที่จะโปรโมต
สตูดิโออัลบั้มแรกของไอซ์วัน บลูมไอซ์ เดิมมีกำหนดวางจำหน่ายในวันที่ 11 พฤศจิกายน 2019 ด้วยซิงเกิลนำ "Fiesta" แต่ทั้งอัลบั้มและเพลงถูกเลื่อนออกไปหลังจากการสอบสวนอัน จุนย็องเมื่อวันที่ 6 พฤศจิกายน นอกจากนี้ การแสดง กิจกรรมการโปรโมต และการเป็นแขกรับเชิญหลายรายการของสมาชิกไอซ์วัน ถูกยกเลิกหรือถูกระงับ    รวมถึงภาพยนตร์คอนเสิร์ต Eyes on Me: The Movie ในวันที่ 28 พฤศจิกายน 2019 การโปรโมตในญี่ปุ่นของไอซ์วัน ก็ถูกระงับเช่นกัน รวมถึงรายการวิทยุเดี่ยวของ ซากุระ มิยาวากิ และ ฮิโตมิ ฮนดะ  เมื่อวันที่ 4 ธันวาคม 2019 ระบบแฟนคลับชาวญี่ปุ่นอย่างเป็นทางการของไอซ์ ได้ระงับกิจกรรม ปิดการลงทะเบียนสำหรับสมาชิกใหม่และคืนเงินให้กับสมาชิกปัจจุบัน
ในวันที่ 30 ธันวาคม 2019 เอ็มเน็ต และซีเจ อีแอนด์เอ็ม ประกาศว่าทั้งไอซ์วัน และ เอ็กซ์วัน จะเริ่มหารือเกี่ยวกับแผนการกิจกรรมในอนาคตสำหรับกลุ่ม และผู้เข้าแข่งขันที่ถูกคัดออกจะได้รับการชดเชยอย่างเป็นธรรม ทั้งไอซ์วัน และ เอ็กซ์วัน หลุดจากการเสนอชื่อเข้าชิงรางวัล โกลเดน ดิสก์ อวอร์ดส์ ครั้งที่ 34 เมื่อวันที่ 6 มกราคม 2020 เอ็กซ์ ประกาศยุบวงหลังจากที่ต้นสังกัดของสมาชิกทั้ง 11 คน ล้มเหลวในการบรรลุข้อตกลงเกี่ยวกับอนาคตของวง ในขณะที่ต้นสังกัดของสมาชิกของไอซ์วัน ตกลงที่จะดำเนินการโปรโมตต่อไป
ปฏิกิริยาของสาธารณะชน
ตามข้อกล่าวหาเบื้องต้นในเดือนกรกฎาคม 2019 นักการเมือง ฮา แทกย็อง (สมาชิกพรรคพลังประชาชน ซึ่งในขณะนั้นอยู่สังกัดพรรค Bareunmirae) ประณาม เอ็มเน็ต โดยระบุว่าตัวเลขบางส่วนมีความเป็นไปได้ต่ำที่จะเกิดขึ้นตามธรรมชาติ เมื่อวันที่ 17 ตุลาคม 2019 คณะกรรมการมาตรฐานการสื่อสารแห่งรัฐของเกาหลีใต้เปิดเผยว่าพวกเขาอาจปรับ เอ็มเน็ต สูงถึง สำหรับการละเมิดพระราชบัญญัติการแพร่ภาพกระจายเสียง
ทีมผลิตรายการ พรอดิวซ์ 101 เจแปน (ฤดูกาล 1) ซึ่งเป็นภาคแยกของญี่ปุ่นปี 2019 จากจักรวาล พรอดิวซ์ 101 ของเกาหลีใต้ระบุในเว็บไซต์อย่างเป็นทางการว่าพวกเขาไม่มีส่วนเกี่ยวข้องกับทีมผู้ผลิตของเกาหลีและมีระบบการลงคะแนนแยกต่างหากโดยวิเคราะห์การโหวตโดยกลุ่ม ทนายความที่มาจากบุคคลที่สาม
หลังจากที่ อัน จุนย็อง ยอมรับว่าสองฤดูกาลแรกของรายการมีการปลอมแปลง ภาพที่ เอ็มเน็ต โพสต์บนบัญชี เฟซบุ๊ค อย่างเป็นทางการของพวกเขาซึ่งตรงกับตอนสุดท้ายของ พรอดิวซ์ 101 ฤดูกาลที่ 2 กลายเป็นไวรัล ภาพเดิมมี คัง ดงโฮ, คิม ซามูเอล และ คิม จงฮย็อน เป็นผู้ชนะรายการแทน ยุน จีซ็อง, คิม แจฮวัน และ ฮา ซ็องอุน แต่ เอ็มเน็ต กลับระบุว่ามันเป็นความผิดพลาดและ ลบมันหลังจากโพสต์ได้ไม่นาน
ปฏิกิริยาจากผู้เข้าแข่งขัน
ในเดือนตุลาคม 2019 พ่อของ อี แฮอิน ผู้เข้าแข่งขันใน ฤดูกาลแรกของ พรอดิวซ์ 101 และ ไอดอลสคูล ถูกกล่าวหาผ่านเว็บไซต์แฟน ๆ ของเธอที่ ซีเจ อีเอ็นเอ็ม แนะนำในระหว่างการออดิชั่นว่าให้เธอเซ็นสัญญากับ ต้นสังกัดในเคือ เพื่อให้แน่ใจว่าเธอจะได้รับการเปิดตัว หลังจากตกรอบ และเธอก็ทำไปเพราะกลัวว่าจะไม่ถูกรับเข้ารายการ อย่างไรก็ตาม หลังจากตกรอบ ซีเจ อีเอ็นเอ็ม ก็ไม่ทำตามสัญญา และเธอก็ไม่สามารถเซ็นสัญญากับต้นสังกัดอื่นได้ ก่อนที่จะเซ็นสัญญากับ The Groove Company ในปี 2020 ในการตอบสนอง ซีเจ อีเอ็นเอ็ม ได้ออกแถลงการณ์ขอโทษ จากข่าวดังกล่าว อี ยังได้เปิดเผยบนอินสตาแกรมส่วนตัว และในวันที่ 15 ตุลาคม ในการออกอากาศของรายการ PD Note ว่าเธอและผู้เข้าแข่งขันคนอื่นๆ ทำงานภายใต้สภาพที่ย่ำแย่
หลังจากที่ อัน จุนย็อง และ คิม ยงบ็อม ถูกจับกุม นิวะ ชิโอริ ผู้เข้าแข่งขันอีกคนในฤดูกาลแรก ได้โพสต์และลบ ทวีต ในภายหลัง โดยกล่าวหาว่าเด็กฝึกบางคนรู้เนื้อเพลงและท่าเต้นของเพลง " Pick Me " อยู่แล้วตอนที่เธอได้ยิน. ช็อง ดงซู ผู้เข้าแข่งขันในฤดูลกาลที่ 2 เรียกร้องให้ลงโทษผู้กระทำความผิดและกล่าวในภายหลังว่าในขณะที่เขาสงสัยว่าอันดับถูกโกง เขาก็ "ตกใจ" และ "โกรธ" ในขณะเดียวกัน ทั้งสองก็สนับสนุนผู้เข้าแข่งขันในรายการ อี แดฮวี และ พัค ฮีซ็อก ซึ่งเป็นผู้เข้าแข่งขันในรายการฤดูกาลที่ 2 ยังได้แสดงการสนับสนุน ไอซ์วัน และ เอ็กซ์วัน
อ้างอิง
<references group="" responsive="1">
สหพันธ์วอลเลย์บอลอินเดีย
สหพันธ์วอลเลย์บอลอินเดีย (Volleyball Federation of India; VFI) เป็นองค์กรปกครองของวอลเลย์บอลในประเทศอินเดีย
วัดหนองรี (จังหวัดฉะเชิงเทรา)
วัดหนองรี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลพนมสารคาม อำเภอพนมสารคาม จังหวัดฉะเชิงเทรา มีเนื้อที่ 6 ไร่ 20 ตารางวา ธรณีสงฆ์ จำนวน 1 แปลง เนื้อที่ 1 ไร่ มีพระครูสังวรธรรมรักษ์ (สำรวย) เป็นเจ้าอาวาส
วัดหนองรีตั้งวัดเมื่อ พ.ศ. 2350 ได้รับพระราชทานวิสุงคามสีมา เมื่อวันที่ 22 กรกฎาคม พ.ศ. 2505 เขตวิสุงคามสีมากว้าง 20 เมตร ยาว 40 เมตร
อาคารเสนาสนะที่สำคัญ ได้แก่ อุโบสถกว้าง 7 เมตร ยาว 16 เมตร สร้างเมื่อ พ.ศ. 2503 เป็นอาคารคอนกรีตเสริมเหล็ก กุฏิสงฆ์ จำนวน 4 หลัง เป็นอาคารไม้ 3 หลัง ครึ่งตึกครึ่งไม้ 1 หลัง ศาลาการเปรียญกว้าง 13 เมตร ยาว 24 เมตร สร้างเมื่อ พ.ศ. 2537 เป็นอาคารไม้ทรงไทย หอสวดมนต์ กว้าง 10 เมตร ยาว 18 เมตร สร้างเมื่อ พ.ศ. 2516 เป็นอาคารไม้ทรงไทย และศาลาบำเพ็ญกุศล จำนวน 1 หลัง สร้างด้วยคอนกรีตเสริมเหล็ก
ลัทธิมากซ์
ลัทธิมากซ์ (Marxism) หรือมักใช้ทับศัพท์ว่า มาร์กซิสม์ เป็นวิธีวิเคราะห์เศรษฐศาสตร์สังคมวิทยาแบบฝ่ายซ้ายถึงซ้ายจัด  ที่ใช้การตีความพัฒนาการทางประวัติศาสตร์แบบวัตถุนิยม ซึ่งเป็นเป็นที่รู้จักในชื่อวัตถุนิยมประวัติศาสตร์ (historical materialism) เพื่อทำความเข้าใจความสัมพันธ์ทางชนชั้นและความขัดแย้งทางสังคม (social conflict) และใช้มุมมองแบบวิภาษวิธีในการพิจารณาการแปลงสภาพทางสังคม (social transformation) มันถือกำเนิดจากงานเขียนของคาร์ล มาคส์ และฟรีดริช เอ็งเงิลส์ นักปรัชญาชาวเยอรมันสมัยคริสต์ศตวรรษที่ 19 เมื่อเวลาผ่านไปลัทธิมากซ์พัฒนาเป็นหลายแขนงและสำนักคิด ไม่มีทฤษฎีมาร์กซิสต์ (Marxist philosophy) ทฤษฎีใดทฤษฎีหนึ่งที่สมบูรณ์ครบถ้วนและเป็นที่สิ้นสุด
ตามทฤษฎีลัทธิมากซ์ ความขัดแย้งระหว่างชนชั้นเกิดในสังคมทุนนิยมอันเนื่องจากความขัดกันระหว่างผลประโยชน์ทางวัตถุของชนกรรมาชีพ ประชากรส่วนใหญ่ซึ่งรับค่าจ้างผลิตสินค้าและบริการ กับชนชั้นกระฎุมพี ประชากรส่วนน้อยซึ่งเป็นเจ้าของปัจจัยการผลิตและเอาความมั่งคั่งมาจากการจัดสรรมูลค่าส่วนเกิน (กำไร) ที่ชนกรรมาชีพผลิต การต่อสู้ระหว่างชนชั้นนี้ซึ่งมักแสดงออกมาเป็นการกบฏของพลังการผลิตของสังคม (productive forces) ต่อความสัมพันธ์การผลิตของสังคม (relations of production) ส่งผลให้เกิดวิกฤติระยะสั้นเมื่อชนชั้นกระฎุมพีประสบความลำบากในการจัดการความแปลกแยกของแรงงาน (Marx's theory of alienation) ที่ทวีความรุนแรงขึ้นของชนกรรมาชีพ วิกฤตนี้จะลงเอยด้วยการปฏิวัติของชนกรรมาชีพและการสถาปนาสังคมนิยม ซึ่งเป็นระบบทางสังคมและเศรษฐกิจที่ให้สังคมเป็นเจ้าของปัจจัยการผลิตที่กระจายให้แต่ละคนตามการมีส่วนร่วม และการผลิตที่จัดระเบียบโดยตรงสำหรับการใช้สอย เมื่อพลังการผลิตก้าวหน้าขึ้น มาคส์ตั้งสมมติฐานว่าสังคมนิยมในท้ายที่สุดจะแปลงเป็นสังคมคอมมิวนิสต์
สำนักคิดต่าง ๆ นอกจากจะเน้นและดัดแปลงแง่มุมบางอย่างของลัทธิมากซ์คลาสสิก (classical marxism) แล้ว แนวคิดแนวมากซ์ถูกนำไปรวมและปรับใช้ในหลากหลายทฤษฎีทางสังคม (social theory) ซึ่งนำไปสู่ข้อสรุปที่แตกต่างหลากหลาย พร้อมกับบทวิพากษ์ทางเศรษฐศาสตร์การเมือง (critique of political economy) ของมากซ์ ลักษณะต่าง ๆ ที่ให้นิยามลัทธิมากซ์มักถูกเรียกในชื่อวัตถุนิยมวิภาษวิธี (dialectical materialism) และวัตถุนิยมประวัติศาสตร์ ทว่าศัพท์เหล่านี้ถูกบัญญัติขึ้นหลังมาคส์เสียชีวิตแล้ว และหลักการของมันถูกตั้งคำถามจากผู้ที่ระบุตนว่าเป็นมาร์กซิสต์บางคน
ลัทธิมากซ์ได้สร้างผลกระทบต่อวงการวิชาการทั่วโลกอย่างลุ่มลึก และส่งอิทธิพลต่อหลากหลายสาขาวิชา ไม่ว่าจะเป็นมานุษยวิทยา, โบราณคดี (Marxist archaeology), ทฤษฎีศิลปะ (Marxist aesthetics), อาชญาวิทยา (Marxist criminology), วัฒนธรรมศึกษา (cultural studies), เศรษฐศาสตร์, การศึกษา, จริยศาสตร์ (Marxist ethics), ทฤษฎีภาพยนตร์ (Marxist film theory), ภูมิศาสตร์ (geography), ประวัติศาสตร์นิพนธ์ (Marxist historiography), วรรณคดีวิจารณ์ (Marxist literary criticism), สื่อมวลชนศึกษา (media studies),  ปรัชญา, รัฐศาสตร์, เศรษฐศาสตร์การเมือง, จิตวิทยา (Freudo-Marxism), วิทยาศาสตร์ศึกษา (science studies), สังคมวิทยา (Marxist sociology), การผังเมืองและการละคร
ภาพรวม
ลัทธิมากซ์พยายามอธิบายปรากฏการณ์ทางสังคม (social phenomena) ภายในสังคมใด ๆ ด้วยการวิเคราะห์วัตถุสภาพและกิจกรรมทางเศรษฐกิจที่จำเป็นในการสนองความต้องการเชิงวัตถุของมนุษย์ แนวคิดนี้สันนิษฐานว่ารูปแบบของการจัดระเบียบทางเศรษฐกิจ หรือวิถีการผลิต ส่งอิทธิพลต่อปรากฏการณ์ทางสังคมอื่น ๆ ทั้งมวล รวมทั้งความสัมพันธ์ทางสังคมที่กว้างกว่า สถาบันทางการเมือง ระบบกฎหมาย ระบบวัฒนธรรม สุนทรียภาพ และอุดมการณ์ ความสัมพันธ์ทางสังคมเหล่านี้และระบบเศรษฐกิจประกอบกันเป็นฐานและโครงสร้างส่วนบน เมื่อพลังการผลิต (กล่าวคือเทคโนโลยี) พัฒนายิ่งขึ้น รูปแบบการจัดระเบียบการผลิตอย่างที่ดำรงอยู่จะล้าสมัยและขัดขวางการพัฒนาก้าวหน้า คาร์ล มาคส์ เขียนไว้ว่า "ที่ขั้นของการพัฒนาขั้นหนึ่ง พลังการผลิตเชิงวัตถุของสังคมจะขัดแย้งกับความสัมพันธ์การผลิตที่ดำรงอยู่ หรือ นี่จะกล่าวแต่เพียงสิ่งเดียวกันแต่ด้วยศัพท์ทางกฎหมาย กับความสัมพันธ์ของทรัพย์สินภายในกรอบที่พวกมันได้ดำเนินการมาจนบัดนี้ จากรูปแบบต่าง ๆ ของการพัฒนาของพลังการผลิต ความสัมพันธ์เหล่านี้กลายเป็นพันธนาการของพวกมัน จากนั้นยุคสมัยของการปฏิวัติทางสังคม (social revolution) จึงเริ่มต้น"
ความไร้ประสิทธิภาพดังกล่าวจะปรากฏตัวเป็นความขัดแย้งทางสังคมภายในสังคม จากนั้นจึงชิงชัยกันในระดับของการต่อสู้ระหว่างชนชั้น การต่อสู้อันนี้ภายในวิถีการผลิตแบบทุนนิยมปรากฏตัวเป็นการต่อสู้ระหว่างชนกลุ่มน้อยผู้เป็นเจ้าของปัจจัยการผลิต (ชนชั้นกระฎุมพี) กับส่วนใหญ่ของประชากรซึ่งเป็นผู้ผลิตสินค้าและบริการ (ชนกรรมาชีพ) มาร์กซิสต์เริ่มต้นการอนุมานด้วยข้อตั้งว่าการเปลี่ยนแปลงทางสังคม (social change) เกิดขึ้นจากการต่อสู้ระหว่างชนชั้นต่าง ๆ ภายในสังคมซึ่งมีความขัดแย้งกัน แล้วสรุปว่า ในเมื่อทุนนิยมขูดรีดและกดขี่ชนกรรมาชีพ ดังนั้นทุนนิยมจะนำไปสู่การปฏิวัติของชนกรรมาชีพอย่างหลีกเลี่ยงไม่ได้ ทรัพย์สินส่วนบุคคลในฐานะปัจจัยการผลิตจะถูกแทนที่ด้วยการถือกรรมสิทธิ์แบบสหกรณ์ในสังคมสังคมนิยม เศรษฐกิจแบบสังคมนิยม (Socialist economics) จะไม่มีพื้นฐานการผลิตเป็นการสร้างผลกำไรของเอกชน แต่เป็นการสนองต่อความต้องการของมนุษย์ กล่าวได้ว่าคือการผลิตเพื่อการใช้สอย (production for use) ฟรีดริช เอ็งเงิลส์ อธิบายไว้ว่า "วิถีการถือเอาแบบทุนนิยมที่ผลผลิตเป็นนายทาสของผู้ผลิตแล้วก็ของผู้ถือเอา จะถูกแทนที่ด้วยวิถีการถือเอาผลผลิตซึ่งมีพื้นฐานอยู่บนธรรมชาติของปัจจัยการผลิตสมัยใหม่ ในมือหนึ่ง การถือเอาของสังคมโดยตรงให้เป็นปัจจัยในการบำรุงรักษาและการขยายตัวการผลิต และในอีกมือหนึ่ง การถือเอาของปัจเจกชนโดยตรงให้เป็นปัจจัยในการยังชีพและการเสวยสุข"
เศรษฐศาสตร์สำนักมากซ์และผู้สนับสนุนมองว่าทุนนิยมไม่มีความยั่งยืนในทางเศรษฐกิจ (economic stability) และไม่สามารถพัฒนามาตรฐานการครองชีพ (Standard of living) ของประชากรได้ เพราะต้องชดเชยอัตรากำไรที่ลดลง (Tendency of the rate of profit to fall) ด้วยการลดค่าจ้างและสวัสดิการ (Welfare) ของลูกจ้างและต้องรุกรานทางการทหารในขณะเดียวกัน และมองว่าวิถีการผลิตแบบสังคมนิยม (socialist mode of production) จะรับช่วงต่อทุนนิยมเป็นวิถีการผลิตของมนุษย์ผ่านการปฏิวัติโดยกรรมาชีพ ทฤษฎีภาวะวิกฤติแนวมากซ์เชื่อว่าสังคมนิยมไม่เพียงแต่หลีกเลี่ยงไม่ได้ แต่เป็นความจำเป็นทางเศรษฐกิจด้วย
ศัพทมูลวิทยา
คำว่า Marxism (ลัทธิมากซ์) เป็นที่รู้จักจาก คาร์ล เคาท์สกี (Karl Kautsky) ซึ่งนับว่าตนเองเป็น orthodox Marxist (มาร์กซิสต์แบบเดิม) ในช่วงที่มีความขัดแย้งระหว่างผู้ติดตามมาคส์แบบเดิมกับแบบลัทธิแก้ เอดูอาร์ท แบร์นชไตน์ คู่แข่งลัทธิแก้ของเคาท์สกีต่อมาก็นำคำนี้มาใช้
เอ็งเงิลส์ไม่สนับสนุนให้ใช้คำว่า Marxism ในการเรียกมุมมองของเขาหรือของมาคส์ก็ตาม เขากล่าวว่าคำนี้ถูกใช้ในทางที่ผิดเป็นคำขยาย (Grammatical modifier) เชิงวาทกรรมของพวกที่พยายามอ้างว่าตนเป็นผู้ติดตามที่แท้จริงของมาคส์ และแปะป้ายคนอื่น ๆ ด้วยคำอื่นอย่าง  Lassallians (ลัทธิลาซาล) ใน ค.ศ. 1882 เอ็งเงิลส์กล่าวว่ามาคส์วิจารณ์ ปอล ลาฟาร์ก (Paul Lafargue) ลูกเขยของมาคส์ที่เรียกตนว่าเป็นมาร์กซิสต์ว่า หากมุมมองของลาฟาร์กคือมาร์กซิสต์ อย่างนั้นแล้ว "สิ่งหนึ่งนั้นแน่นอนคือตัวฉันเองไม่ได้เป็นมาร์กซิสต์" (ce qu'il y a de certain c'est que moi, je ne suis pas Marxiste)
วัตถุนิยมประวัติศาสตร์
"สังคมมิได้ประกอบขึ้นจากปัจเจกบุคคล แต่เป็นการแสดงออกมาของผลรวมของความสัมพันธ์ระหว่างกัน ความสัมพันธ์ระหว่างปัจเจกบุคคลเหล่านี้" ลัทธิมากซ์ใช้ระเบียบวิธีแบบวัตถุนิยม ที่มาคส์และเอ็งเงิลส์เรียกว่าการทำความเข้าใจประวัติศาสตร์แบบวัตถุนิยม และในภายหลังเป็นที่รู้จักในชื่อวัตถุนิยมประวัติศาสตร์ เพื่อวิเคราะห์เหตุเบื้องหลังของพัฒนาการและความเปลี่ยนแปลงทางสังคมจากมุมมองของวิธีการส่วนรวมที่มนุษย์ใช้ยังชีพตนเอง คำอธิบายของมาคส์เกี่ยวกับทฤษฎีนี้มีอยู่ในงานเขียนของเขา The German Ideology (ค.ศ. 1845) และในคำนำของ A Contribution to the Critique of Political Economy (ค.ศ. 1859) ลักษณะต่าง ๆ ซึ่งเป็นองค์ประกอบของสังคมทั้งหลาย (ชนชั้นทางสังคม พีระมิดการเมือง และอุดมการณ์) ถูกสันนิษฐานว่าถือกำเนิดขึ้นมาจากกิจกรรมทางเศรษฐกิจ ทั้งสองคือสิ่งที่เรียกว่าฐานและโครงสร้างส่วนบน (base and superstructure) อุปลักษณ์ว่าด้วยฐานและโครงสร้างส่วนบนนี้เป็นการอธิบายถึงความสัมพันธ์ทางสังคมทั้งหมดที่มนุษย์ใช้ในการผลิตและการผลิตซ้ำการดำรงอยู่ทางสังคมของตน มาคส์กล่าวว่า "ผลรวมของพลังการผลิตทั้งหมดที่เข้าถึงมือมนุษย์เป็นตัวที่กำหนดสภาพของสังคม" และคือฐานทางเศรษฐกิจของสังคม
ฐานนั้นประกอบไปด้วยพลังการผลิตเชิงวัตถุ อาทิแรงงาน (means of labor) ปัจจัยการผลิต และความสัมพันธ์การผลิต กล่าวคือการจัดระเบียบทางสังคมและการเมืองที่ควบคุมการผลิตและการกระจาย โครงสร้างส่วนบนซึ่งงอกออกมาจากฐานนี้คือ "จิตสำนึกทางสังคม (social consciousness) ในรูปแบบต่าง ๆ" ทางกฎหมายและการเมือง ซึ่งได้สภาวะต่าง ๆ ทั้งโครงสร้างส่วนบนและอุดมการณ์หลัก (dominant ideology) ของสังคมมาจากฐานทางเศรษฐกิจนั้นเอง ความขัดแย้งระหว่างการพัฒนาพลังการผลิตเชิงวัตถุกับความสัมพันธ์การผลิตจะกระตุ้นให้เกิดการปฏิวัติสังคม โดยที่การเปลี่ยนแปลงของฐานทางเศรษฐกิจจะนำไปสู่การแปลงสภาพทางสังคมของโครงสร้างส่วนบน
ความสัมพันธ์นี้เป็นแบบสะท้อน โดยเริ่มแรกฐานจะให้กำเนิดแก่โครงสร้างส่วนบน และคงตนไว้เป็นพื้นฐานของการจัดระเบียบทางสังคม (social organization) รูปแบบหนึ่ง ระเบียบสังคมที่ก่อร่างขึ้นใหม่เหล่านั้นก็ส่งผลต่อทั้งส่วนฐานและส่วนโครงสร้างส่วนบน ดังนั้นแทนที่จะสถิตย์นิ่ง ความสัมพันธ์เป็นแบบวิภาษ ซึ่งแสดงออกมาและขับเคลื่อนโดยความขัดแย้งและความย้อนแย้ง เอ็งเงิลส์อธิบายว่า "ประวัติศาสตร์ของสังคมที่ดำรงอยู่ตราบจนบัดนี้ทั้งสิ้นคือประวัติศาสตร์ของการต่อสู้ระหว่างชนชั้น เสรีชนกับทาส แพทริเซียนกับเพลเบียน (Plebeians) เจ้าที่ดินกับข้าที่ดิน นายสมาคมช่าง (guild) กับนายช่าง (journeyman) กล่าวคือผู้กดขี่กับผู้ถูกกดขี่ (Oppressors–oppressed distinction) เผชิญหน้ากันในความขัดแย้งระหว่างกันเป็นนิตย์ ซึ่งดำเนินไปโดยไร้ซึ่งอุปสรรค บ้างซ่อนเร้นไว้ บ้างออกมาสู้กัน การต่อสู้ซึ่งเมื่อสิ้นสุดลงแล้วจะลงเอยด้วยการปฏิวัติประกอบร่างสังคมทั้งมวลขึ้นใหม่ หรือการล่มสลายร่วมกันของชนชั้นชิงชัย"
มาคส์พิจารณาว่าความขัดแย้งทางชนชั้นที่เกิดขึ้นซ้ำ ๆ เป็นแรงขับเคลื่อนของประวัติศาสตร์มนุษย์ ดังเช่นความขัดแย้งที่ได้ปรากฏเป็นจริงในรูปของระยะเปลี่ยนผ่าน (Transition economy) ของการพัฒนาที่เด่นชัดในยุโรปตะวันตก เอ็งเงิลส์อธิบายความคิดเรื่องวิวัฒนาการของสังคมในความคิดของมาคส์ว่า สังคมมีวิวัฒนาการด้วยกัน 6 ขั้น โดย 4 ขั้นแรกของพัฒนาการของความสัมพันธ์ทางการผลิตในประวัติศาสตร์ของมนุษย์คือ:
การวิพากษ์ทุนนิยม
อิทธิพลของจิตนิยมเยอรมันเห็นได้จากแนวคิดเรื่องความแปลกแยก ซึ่งมาคส์รับมาจาก Phenomenology of Spirit (ค.ศ. 1807) ของเฮเกิลและ The Essence of Christianity (ค.ศ. 1841) ของฟ็อยเออร์บัค ใน ค.ศ. 1844 ผ่านหนังสือของเขาชื่อ "ต้นฉบับทางเศรษฐศาสตร์และปรัชญาจากปี 1844" (Economics and Philosophical Manuscript 1844)" มาคส์ระบุถึงความแปลกแยก 4 ชนิดที่เกิดขึ้นกับกรรมกรที่ทำงานอยู่ในระบบการผลิตแบบทุนนิยม อันได้แก่ :
มากซ์วิเคราะห์ว่าอัตรามูลค่าส่วนเกิน (หรือกำไร) คือระดับของการขูดรีดพลังแรงงานโดยทุน หรือการขูดรีดคนงานโดยนายทุน มากซ์เริ่มการวิเคราะห์โดยการสมมุติว่าไม่มีการขูดรีดอยู่เลย การซื้อขายสินค้าทำที่มูลค่าของมันที่มากซ์กล่าวว่าวัดได้ด้วยเวลาแรงงานนามธรรมอันจำเป็นทางสังคม (Socially necessary labour time) ในการผลิตมันขึ้นมา เช่นหากจำเป็นต้องใช้แรงงานนามธรรมห้าชั่วโมงในการผลิตผลไม้หนึ่งลัง และสองชั่วโมงครึ่งในการผลิตเสื้อหนึ่งตัว เราจะสามารถแลกเปลี่ยนเสื้อสองตัวได้ผลไม้หนึ่งลัง มาคส์กล่าวว่านายทุนซื้อสินค้าที่เรียกว่าพลังแรงงาน (Labour power) จากคนงานที่มูลค่าแลกเปลี่ยน (Exchange value) ของมันในรูปของค่าจ้าง ซึ่งเป็นมูลค่าที่เพียงพอให้คนงานสามารถแลกเปลี่ยนกับสินค้าอื่น ๆ เพื่อยังชีพได้ เช่นอาหารมูลค่าเท่ากับแรงงานนามธรรมห้าชั่วโมง และเมื่อซื้อไปแล้ว นายทุนจึงเป็นเจ้าของพลังแรงงานนั้นในระหว่างเวลาทำงาน และทำให้มูลค่าใช้สอย (Use value) ของพลังแรงงานแปลกแยกออกจากตัวคนงาน
นายทุนบริโภคมูลค่าใช้สอยของพลังแรงงานที่ซื้อมาด้วยการให้คนงานทำงานเป็นเวลาสิบชั่วโมงเป็นต้น มูลค่าที่คนงานผลิตทั้งหมดสิบชั่วโมงจึงถูกแบ่งออกเป็นสองส่วน ส่วนที่เป็นค่าจ้างห้าชั่วโมงและส่วนที่เป็นมูลค่าส่วนเกินอีกห้าชั่วโมงที่ได้มาจากการใช้มูลค่าใช้สอยของพลังแรงงานซึ่งตกเป็นของนายทุน ผลคือคนงานกลับต้องทำงานปริมาณมากกว่าที่จำเป็นสำหรับการยังชีพ และนายทุนกลับได้รับมูลค่าส่วนเกินมาโดยไม่ต้องทำอะไรนอกจากเพียงแค่การบริโภคสินค้าที่มาคส์เรียกว่าพลังแรงงาน มาคส์สรุปว่านายทุนได้รับผลผลิตของแรงงานคนอื่นโดยไม่ต้องให้อะไรตอบแทนเขา ในตัวอย่างดังที่กล่าวมาแล้วคือแรงงานที่ไม่ได้จ่ายไปปริมาณห้าชั่วโมง กล่าวคือ นายทุนขูดรีดแรงงาน ทฤษฎีมากซิสต์นี้อ้างว่าที่นายทุนได้รางวัล (หรือมูลค่าส่วนเกินในรูปของ "กำไร") ไม่ใช่เพราะเขาปล้นหรือหลอกลวงคนงาน และไม่ใช่เพราะเขายอมรับความเสี่ยง เป็นเจ้าของสินทรัพย์ อดเปรี้ยวกินหวาน ทำธุรกิจ หรือทำงานหนัก แต่เพียงแค่เพราะเขาอยู่ในตำแหน่งที่สามารถบริโภคพลังแรงงานของคนงาน จึงได้รับมูลค่าของมันและมูลค่าใช้สอยในการสร้างมูลค่าส่วนเกินขึ้นมา
จากการวิเคราะห์เรื่องการขูดรีดแรงงานของมาคส์ ชนชั้นนายทุนจึงต้องพัฒนาเครื่องมือและวิธีการผลิตให้ก้าวหน้าขึ้นตลอดเวลา ต้องขยายตลาดสินค้า แหล่งวัตถุดิบและกิจการไปทั่วโลก การผลิตแบบทุนนิยมนี้ได้ทำให้เกิดความปั่นป่วนและวิกฤตทางเศรษฐกิจแบบวัฏจักร นั่นคือการผลิตล้นเกินท่ามกลางโลกที่อดอยากขาดแคลน เพื่อแก้ไขวิกฤตการผลิตล้นเกินและรักษาราคาของผลผลิตให้สูงกว่าต้นทุน จึงต้องทำลายผลผลิตส่วนเกินออกจากตลาด พยายามขยายตลาดใหม่และใช้ตลาดเก่าให้เป็นประโยชน์ ซึ่งผลสุดท้ายก็จะนำไปสู่วิกฤตรอบด้านที่รุนแรงยิ่งขึ้น ทำให้ความขัดแย้งทางชนชั้นในสังคมรุนแรงขึ้นจนนำไปสู่การเปลี่ยนแปลงสังคมในที่สุด จากปรากฏการณ์ดังกล่าว มาคส์เห็นว่า สิทธิ เสรีภาพ และศักดิ์ศรีความเป็นมนุษย์ในสังคมทุนนิยมเป็นจริงเฉพาะกับผู้ที่มีทรัพย์สิน ไม่ใช่สำหรับกรรมาชีพและคนยากจน การที่มนุษย์ถูกทำให้ยอมรับว่ามีความรวยหรือความจนนั้นมาคส์เรียกว่าจิตสำนึกหลอกลวงและจอมปลอม (False Conciousness)
จิตสำนึกหลอกลวงและจอมปลอมกำหนดพฤติกรรมในสังคมมนุษย์ให้ถูกครอบงำโดยปัจจัยในการผลิต คือ ทุน เครื่องมือ และที่ดิน ที่สำคัญคือ แรงงานเป็นตัวกำหนด และผลักดัน ซึ่งส่งผลให้เกิดชนชั้นทางสังคม มากซ์เรียกความคิดเหล่านี้ว่า "วัตถุนิยมประวัติศาสตร์" (historical materialism) โดยมีตรรกะดังนี้
อ้างอิงตามวลาดีมีร์ เลนิน "เนื้อหาหลักของลัทธิมากซ์" คือ "หลักเศรษฐศาสตร์ของมาคส์" มาคส์อธิบายถึงคำกล่าวอ้างของนายทุนกระฎุมพีและนักเศรษฐศาสตร์ของพวกเขาที่ "ผลประโยชน์ของทุนเป็นสิ่งเดียวกันกับผลประโยชน์ของคนทำงาน" ว่าเป็นคำโกหก เขาเชื่อว่าพวกเขาทำเช่นนั้นโดยการอ้างว่า "การเติบโตของทุนในการผลิตอย่างรวดเร็วที่สุดเท่าที่เป็นไปได้" เป็นประโยชน์สูงสุดสำหรับทั้งนายทุนที่ร่ำรวยและกรรมกรคนงานเพราะเป็นการสร้างการจ้างงานให้พวกเขา
นอกจากการวิพากษ์วิจารณ์ มาคส์กล่าวถึงผลลัพธ์บางประการของทุนนิยมโดยกล่าวว่ามัน "ได้สร้างพลังการผลิตในระดับมหาศาลและใหญ่โตยิ่งกว่าในยุคสมัยก่อนยุคใด ๆ ทั้งสิ้น" และ "ได้ยุติระเบียบแบบศักดินาและปิตาธิปไตยทั้งมวล"
ชนชั้นทางสังคม
มาคส์จัดแบ่งชนชั้นทางสังคมด้วยเกณฑ์สองข้อ การถือครองปัจจัยการผลิตกับการควบคุมเหนือพลังแรงงานของคนอื่น ตามเกณฑ์การแบ่งชนชั้นตามความสัมพันธ์ทางทรัพย์สินดังกล่าวนี้ มาคส์ระบุกลุ่มสังคมภายในการจัดช่วงชั้นทางสังคมของวิถีการผลิตแบบทุนนิยมไว้ดังต่อไปนี้: สำนึกทางชนชั้นหมายถึงการที่ชนชั้นทางสังคมตระหนักรู้ถึงตนเองและโลกทางสังคม และความสามารถที่จะกระทำอย่างเป็นเหตุผลเพื่อประโยชน์สูงสุดของตน สำนึกทางชนชั้นเป็นสิ่งจำเป็นก่อนที่ชนชั้นทางสังคมจะสามารถปฏิวัติได้โดยสำเร็จและจากนั้นจึงสามารถจัดตั้งเผด็จการโดยชนกรรมาชีพ
มาคส์ไม่ได้ให้นิยามคำว่า อุดมการณ์ แต่ใช้คำนี้เพื่ออธิบายถึงการผลิตจินตภาพของความเป็นจริงทางสังคม เอ็งเงิลส์กล่าวว่า "อุดมการณ์เป็นกระบวนการซึ่งผู้ที่เรียกกันว่านักคิดได้กระทำไปโดยจิตสำนึก ถูกต้อง แต่เป็นจิตสำนึกจอมปลอม เขายังคงไม่รู้ว่าอะไรกันคือแรงจูงใจที่แท้จริงที่กระตุ้นเขา ไม่อย่างนั้นก็จะไม่เป็นกระบวนการทางอุดมการณ์เลย ฉะนั้นเขาจินตนาการถึงแรงจูงใจที่จอมปลอมหรือประหนึ่งเป็นมัน"
เพราะชนชั้นปกครองควบคุมปัจจัยการผลิตของสังคม โครงสร้างส่วนบนของสังคม (กล่าวคือความคิดครอบงำของสังคม) จึงถูกกำหนดโดยผลประโยชน์สูงสุดของชนชั้นปกครอง มาคส์กล่าวใน The German Ideology ว่า "ความคิดของชนชั้นปกครองคือความคิดครอบงำในทุก ๆ ยุคสมัย กล่าวคือชนชั้นซึ่งเป็นพลังเชิงวัตถุที่ครอบงำในสังคมนั้น ในเวลาเดียวกันก็เป็นพลังทางปัญญาที่ครอบงำ"
ลัทธิคอมมิวนิสต์ การปฏิวัติ และสังคมนิยม
อ้างอิงตาม The Oxford Handbook of Karl Marx มาคส์ใช้ศัพท์หลายแบบเรียกสังคมยุคหลังทุนนิยม ไม่ว่าจะเป็น "positive humanism" สังคมนิยม คอมมิวนิสม์ "realm of free individuality" สมาคมอิสระของผู้ผลิต ฯลฯ เขาใช้ศัพท์เหล่านี้สลับทดแทนกันได้โดยสิ้นเชิง แนวคิดที่กล่าวว่า "สังคมนิยม" กับ "คอมมิวนิสม์" เป็นขั้นของการพัฒนาที่ต่างกันเป็นสิ่งที่ไม่พบเห็นในงานเขียนของเขา และปรากฏอยู่ในคลังศัพท์ของลัทธิมากซ์ภายหลังเขาเสียชีวิตแล้วเท่านั้น
สหพันธ์วอลเลย์บอลสาธารณรัฐอิสลามอิหร่าน
สหพันธ์วอลเลย์บอลสาธารณรัฐอิสลามอิหร่าน (Islamic Republic of Iran Volleyball Federation; I.R.I.V.F.) เป็นองค์กรปกครองวอลเลย์บอลในประเทศอิหร่าน ก่อตั้งขึ้นใน พ.ศ. 2488 และเป็นสมาชิกของสหพันธ์วอลเลย์บอลระหว่างประเทศ เป็นส่วนหนึ่งของสหพันธ์บาสเกตบอลอิหร่านจนถึง พ.ศ. 2500 และยังเป็นสมาชิกสมาพันธ์วอลเลย์บอลเอเชียอีกด้วย สหพันธ์มีหน้าที่ดูแลจัดการทีมวอลเลย์บอลชายทีมชาติอิหร่านและวอลเลย์บอลหญิงทีมชาติอิหร่าน
ลัทธิมากซ์
ลัทธิคอมมิวนิสต์ การปฏิวัติ และสังคมนิยม
เอ็งเงิลส์อธิบายความคิดเรื่องวิวัฒนาการของสังคมในความคิดของมาคส์ว่า สังคมมีวิวัฒนาการด้วยกัน 6 ขั้น โดย 2 ขั้นถัดจากทุนนิยมคือ:
อ้างอิงตามทฤษฎีลัทธิมากซ์แบบเดิม (orthodox Marxist) การล้มล้างระบอบทุนนิยมด้วยการปฏิวัติสังคมนิยมในสังคมปัจจุบันเป็นสิ่งที่หลีกเลี่ยงไม่ได้ ความหลีกเลี่ยงไม่ได้ของการปฏิวัติสังคมนิยมที่จะมาถึงเป็นหัวข้อถกเถียงระหว่างหลายสำนักคิดของลัทธิมากซ์ แต่มาร์กซิสต์ทุกคนเชื่อว่าสังคมนิยมเป็นเรื่องจำเป็น มาร์กซิสต์อ้างว่าสำหรับประชากรส่วนใหญ่สังคมสังคมนิยมเป็นสิ่งที่ดีกว่าสังคมทุนนิยม วลาดีมีร์ เลนิน เขียนไว้ก่อนการปฏิวัติรัสเซียว่า "การทำให้การผลิตกลายเป็นของสังคม (social ownership) จะนำมาสู่การแปลงปัจจัยการผลิตกลายเป็นทรัพย์สินของสังคม ... การแปลงนี้จะส่งผลโดยตรงให้เกิดผลิตภาพของแรงงานเพิ่มขึ้นอย่างมโหฬาร เวลาทำงานที่ลดลง และการแทนที่เศษเดน ซากของการผลิตที่มีขนาดเล็ก โบราณ และแตกแยกกัน ด้วยแรงงานแบบรวมหมู่ที่ดีขึ้น" ความล้มเหลวของการปฏิวัติรัสเซีย ค.ศ. 1905 พร้อมกับความล้มเหลวของขบวนการสังคมนิยมที่ไม่สามารถต้านทานการอุบัติของสงครามโลกครั้งที่หนึ่งได้ นำมาสู่ความพยายามทางทฤษฎีและการมีส่วนร่วมเป็นสำคัญจากเลนินและโรซา ลุคเซิมบวร์ค ในการตระหนักในทฤษฎีภาวะวิกฤติ (crisis theory) ของมาคส์ และความพยายามในการประกอบร่างของทฤษฎีจักรวรรดินิยม
คาร์ล มาคส์ และฟรีดริช เอ็งเงิลส์
มาคส์ได้รับอิทธิพลทางความคิดมาจากสามแหล่งหลัก ๆ ปรัชญาจิตนิยมเยอรมัน (German idealism) สังคมนิยมฝรั่งเศส (French Left) และเศรษฐศาสตร์การเมืองแบบอังกฤษและสกอตแลนด์ (classical economics) มาคส์สนใจเป็นพิเศษในความแปลกแยกจากพลังแรงงานของตนเองของชนชั้นแรงงาน เขาเขียนถึงประเด็นความแปลกแยกนี้อย่างมาก มาคส์เริ่มต้นด้วยแนวคิดแบบเฮเกิลเรื่องความแปลกแยกและพัฒนามันกลายเป็นแนวคิดที่เป็นวัตถุนิยมยิ่งขึ้น มาคส์วิเคราะห์ประวัติศาสตร์ด้วยการต่อสู้ระหว่างชนชั้น ซึ่งสามารถสรุปได้ด้วยบรรทัดแรก ๆ ของแถลงการณ์พรรคคอมมิวนิสต์ (ค.ศ. 1848) ว่า "ประวัติศาสตร์ของสังคมที่ดำรงอยู่ตราบจนบัดนี้ทั้งสิ้นคือประวัติศาสตร์ของการต่อสู้ระหว่างชนชั้น" มาคส์ยังอธิบายถึงการขูดรีดแรงงาน วิถีการผลิตแบบทุนนิยม และวัตถุนิยมประวัติศาสตร์